הייב קורפוריישן

הייב (באנגלית: Hybe Corporation בקוריאנית: 하이브) הוא תאגיד בידור דרום קוריאני, המפעיל מספר גדול של חברות בת הפועלות בעיקר בתחום המוזיקה. החברה הוקמה ב-2005 על ידי באנג סי-היוק כביג היט מיוזיק,<ref name=":0"></ref> בהמשך החברה רכשה חברות תקליטים ואחזקות בחברות בידור וכן הקימה חברות בת הפועלות בארצות הברית וביפן.

== היסטוריה ==
ראשיתו של תאגיד הייב היה בהקמתה של חברת התקליטים ביג היט מיוזיק ב-2005 על ידי באנג סי-היוק.<ref name=":0" /> ב-2007 ביג היט החתימה את השלישייה .<ref></ref> ב-2007 החברה חתמה, יחד עם JYP אנטרטיינמנט על ניהול משותף של להקת הבנים 2AM.<ref></ref> באתה שנה החברה החתימה את קים נאמ-ג׳ון (הידוע גם בשם RM) כחבר הראשון בלהקת BTS, וערכה אודישנים בשביל לגייס עוד חברים ללהקה. ב־12 ביוני 2013, BTS הוציאה לאור את סינגל הבכורה שלה "No More Dream" תחת ביג היט מיוזיק.<ref></ref>

ב-2012 ביג היט הקימה את להקת הבנות , בשיתוף עם סורס מיוזיק. הלהקה התפרקה ב-2014 עקב מחלוקת פנימית של חברות הלהקה מול חברת הלהקה דאהי, שנידונה למאסר לאחר שנמצאה אשמה בסחיטת השחקן לי ביונג-הון.<ref></ref>

ב-2015 חברת Signal Entertainment Group, המתמחה בניהול אמנים והפקות לטלוויזיה, רכשה איגרות חוב של ביג היט בשווי של 6 מיליארד וון,<ref></ref> בהן החזיקה עד שביג היט פרעה אותן במלואן ב-2016.<ref></ref>

באוקטובר 2018 החברה חידשה את החוזים עם חברי BTS לעוד שבע שנים.<ref></ref>

במרץ 2019 מונה לנצו יון כמנכ״ל משותף לצד באנג. הוא מונה לעסוק בחלק העסקי של החברה, בעוד באנג יתרכז בהפקה. ביולי החברה רכשה את חברת התקליטים סורס מיוזיק<ref></ref> ובאוגוסט את חברת משחקי הווידאו Superb.<ref></ref>

ב-2020 החברה נבחרה על ידי המגזין Fast Company לאחת מארבע החברות החדשניות בעולם, הודות לאפליקציה , המקשרת בין מעריצים למוזיקאים, שפותחה על ידי חברת הבת של הייב beNX. במאי 2020 החברה הפכה לבעלת המניות העיקרית בחברת התקליטים פלדיס אנטרטיינמנט ובאוקטובר רכשה את הלייבל KOZ.<ref></ref>

בינואר 2021 פורסם כי ביג היט, יחד עם beNX, השקיעו כ-70 מיליארד וון בחברת המדיה והפרסום (שווה לכ- 17.9% מערך החברה), במטרה לקדם והצטרפות של אמנים לרשת החברתית ומכירת מרצ׳נדייז בלפלטפורמת הקניות באפליקציה והרשת החברתית ויורס. מאוחר יותר, חברת האינטרנט Naver Corporation רכשה 49.8% ממניות beNX, בסכום של כ־354.8 מיליארד וון, והעבירה את הפעילות של פלטפורמת הזרמת הווידאו שלה, , לויורס. כתוצאה מכך, beNX שינתה את שמה לויורס.<ref></ref>

== מיתוג מחדש כהייב ==
במרץ 2021 ביג היט הודיעה על שינוי שמה להייב קורפוריישן, בתהליך של מיתוג מחדש, כחברה שמספקת שירותי בידור ולייף סטייל. השם של החברה המקורית ביג היט אנטרטיינמנט שונה לביג היט מיוזיק, והחברה הועברה לפעול תחת חטיבה חדשה של לייבלים. מטה החברה הראשי של הייב עבר למרכז החדש שלה במרכז הסחר של יונגסאן, ברובע יונגסאן שבסיאול.<ref></ref><ref></ref>

באפריל הייב רכשה באמצעות חברת הבת הייב אמריקה, את כל אחזקותיו של סקוטר בראון בביג משין רקורדס, וב-SB Projects, שפועל תחת חברת הניהול Ithaca, ומנהלת, בין השאר, אמנים כמו ג'סטין ביבר, אריאנה גרנדה ועוד. העסקה הוערכה ביותר ממיליארד דולר. בנוסף, כחלק מהעסקה, בראון צורף לדירקטוריון של הייב.<ref></ref> באותו חודש מגזין הטיים הכניס את הייב לרשימת ״100 החברות המשפיעות של 2021״.<ref></ref>
להקת הבנות ניו ג׳ינס, הפועלת תחת הלייבל אדור של הייב
במאי 2021 הכריזה פלטפורמת הסטרימינג היפנית Showroom על שותפות עסקית עם הייב, מתוך מטרה לשפר את השירותים שלה ולהרחיב את הגישה לתוכן יפני בדרום קוריאה, בארצות הברית ובעולם.<ref></ref>

ב- 12 בנובמבר הודיעה הייב על לייבל חדש, שייקרא אדור. הקבוצה הראשונה שפעלה תחת הלייבל, ניו-ג'ינס, הוציאה ב-17 ביולי 2022 את סינגל הבכורה שלה .<ref></ref>

ב-2022 המגזין Fast Company בחר שוב בהייב לרשימת 50 החברות החדשניות בעולם, ודירג אותה במקום ה-11.<ref></ref> בנוסף הייב נבחרה שוב, שנה שנייה ברציפות, לרשימת ״100 החברות המשפיעות״ של המגזין טיים.<ref></ref>

== מלחמת המניות עם קקאו ==
באפריל 2023 הייב רכשה 15.8% מהמניות של חברת הבידור והתקליטים SM אנטרטיינמנט מהמייסד לי סו - מן, והפכה לבעלת המניות הגדולה ביותר בחברה. ב-6 במרץ 2023, ענקית הטכנולוגיה קקאו פרסמה הצעת רכש עבור רכישת 35% מהמניות של SM (בנוסף ל-4.9% מהמניות שכבר היו בבעלותה בחברה). ב-12 במרץ 2023, לאחר מאבק ממושך של מלחמת הצעות מול קקאו, הייב הודיעה שהפרשה ״עלולה לפגוע בערך בעלי המניות״ וכי היא לא מתכוונת להמשיך להחזיק במניות. היא סיכמה עם קקאו על מכירה של מלוא חלקה במניות לקקאו ב-28 במרץ 2023, אך לבסוף מכרה רק חצי מאחזקותיה והשאירה לעצמה כ-8.81% מהמניות.<ref></ref>

== נתונים פיננסיים ==
ב-2024 החברה דיווחה על סך רווחים של 360,918 מליארד וון, עם רווח תפעולי של 14,384 מליארד וון, ורווח נקי של 2,877 מליארד וון.<ref></ref><ref></ref> נכון ל-30 ביולי 2024, שווי החברה עומד על כ-174,800.00 מליארד וון.<ref></ref><ref></ref>

== לייבלים ואמנים ==

== ראו גם ==
* הגל הקוריאני

== קישורים חיצוניים ==

* [https://finance.yahoo.com/quote/352820.KS/profile/ נתונים פיננסיים של הייב], באתר יאהו פייננס

* 

== הערות שוליים ==

קטגוריה:חברות תקליטים דרום-קוריאניות
קטגוריה:תאגידים
קטגוריה:בידור
__לחיפוש__